Võru soojaettevõtte müük peaks kõigi eelduste kohaselt aasta lõpus kergitama toasooja hinda, hüppeliselt kerkib ka elektri hind. Kokkuvõttes ootab Võru inimest sügisel korralik hinnatõus,  mille kõrval mõjuvad sellised loosungid, nagu "Euro hinda ei tõsta!" ja "Kodukulud alla!" pigem, tragikoomiliselt. Asjad on läinud sootuks vastupidi: aasta algusest euro kasutusele võtnud Eestis on hinnatõus olnud kiireim terves Euroopas ning soeses elektri hinnatõusuga on kerkinud ja kerkivad edasi justnimelt kodukulud. Tekib küsimus, kuidas sai IRL üldse nii lolli loosungiga välja tulla, kui erakonna üks liidreid Juhan Parts juhib Eesti Energiat ja talle oli hästi teada, et seoses eurole üleminekuga  elektrifirmast välja võetud kolm miljardit krooni tuleb sinna tagasi panna.